आज माइंस में मजदूरों को घुसने नहीं देंगे आंदोलनकारी
यूसीलकी बागजाता माइंस के वर्टिकल साॅफ्ट सिंकिंग साइट में काम कर चुके भूमिगत बुनियादी मजदूरों को नियमित रोजगार देने तथा स्थायी करने की मांग को लेकर बागजाता माइंस इम्प्लाइज यूनियन के बैनर तले चरणबद्ध आंदोलन सोमवार से शुुरू हो गया है। सुबह साढ़े छः बजे से शाम साढ़े छः बजे तक मजदूरों ने बागजाता माइंस के मुख्य द्वार के समीप टेंट लगाकर शांतिपूर्ण धरना-प्रदर्शन किया। 29 दिसम्बर मंगलवार को जादूगोड़ा माइंस से बागजाता माइंस में काम करने आनेवाले मजदूरों को वापस भेजने का कार्यक्रम है।
साथ ही ठेका कार्य भी बंद किया जाएगा। 30 दिसम्बर को आर्थिक नाकेबंदी तथा जेल भरो आंदोलन होगा। धरना प्रदर्शन में आजसू के नेता बुद्धेश्वर मुर्मू, बागजाता माइंस एरिया लोकल कमिटी के अध्यक्ष ठाकरा हांसदा, यूनियन के महासचिव सिंधु हांसदा, उपाध्यक्ष राम मार्डी, चांद्राय हांसदा, संग्राम किस्कु, खुदु हांसदा, मधु हांसदा, श्याम मुर्मू, जितेन्द्र नाथ हांसदा आदि शािमल थे।
नेताओं ने मजदूरों का बढ़ाया हौसला
सोमवारको धरना-प्रदर्शन में भाग लेने यूनियन के उपाध्यक्ष ओंकारनाथ पाण्डे, यूथ इंटक की राष्ट्रीय सचिव शिखा चौधरी, झारखण्ड स्टील के अमृत महतो आदि नेता जमशेदपुर से बागजाता पहुंचे धरना-प्रदर्शन कर रहे मजदूरों का हौसला बढ़ाया।
धरना देते बागजाता माइंस इम्प्लाइज यूनियन के सदस्य
hin_Deva hin_Deva hin_Deva hin_Deva hin_Deva bho_Deva